cyanic-selkie/wikianc huggingface dataset:
Masjid Daerah Tuaran
Kedudukan
Masjid ini terletak hanya 700 meter dari Pekan Tuaran, bersebelahan dengan Sekolah Jenis Kebangsaan (C) Chen Sin dan bertentangan dengan Klinik Kesihatan Ibu dan Kanak-kanak (KKIA) Tuaran serta pejabat Persatuan Bulan Sabit Merah Malaysia (PBSMM) Cabang Tuaran. Masjid ini boleh dimasuki melalui dua pintu, sama ada melalui pintu utama di Jalan Sekadar Batangan atau melalui pintu belakang dari tanah lama Sekolah Agama Negeri (SAN) Pekan Tuaran. Biasanya, pintu utama dibuka setiap hari, manakala pintu belakang dibuka ketika hari Jumaat, 1 Syawal dan 10 Zulhijjah.
Gransee und Gemeinden
Gransee und Gemeinden merupakan sebuah daerah terletak di munisipaliti Oberhavel, Brandenburg, Jerman.
Masjid Daerah Tuaran
Afiliasi
Masjid ini mempunyai afiliasi dengan USIA, Persatuan Siswazah Sabah (PSS) dan Pertubuhan Kebangsaan Melayu Bersatu (UMNO), semuanya bercawangan di Tuaran.
Urustadbir
Masjid ini diuruskan oleh sebuah Jawatankuasa yang dilantik melalui Mesyuarat Agung Masjid. Masjid ini dipimpin oleh Pengerusi Masjid dan dibantu oleh para ahli jawatankuasanya.
Bagaimanapun, operasi harian Masjid ini dijalankan oleh para Imam, Muazzin dan Siak. Masjid ini mempunyai seorang Imam Daerah dan 3 orang Imam Rawatib, di samping guru-guru agama yang membantu melancarkan operasi Masjid.
Dewan Solat
Dewan Solat terbahagi kepada Dewan Solat Utama dan Dewan Solat Wanita. Masjid ini mampu menampung seramai 1 500 hingga 2 000 orang jemaah pada satu-satu masa. Lazimnya, Dewan Solat akan penuh ketika Solat Fardhu Jumaat, Solat Sunat Tarawih (ketika Ramadhan) dan Solat Sunat 2 Hari Raya (Aidilfitri pada 1 Syawal dan Aidiladha pada 110 Zulhijjah).
Dewan Nurul Hikmah
Dewan Nurul Hikmah turut dikenali sebagai Dewan Hikmah. Dewan ini merupakan dewan serbaguna masjid. Dewan ini biasa digunakan dalam sambutan hari-hari kebesaran Islam di peringkat daerah Tuaran. Dewan ini mampu memuatkan 300 hingga 500 orang pada satu-satu majlis.
Dewan Syarahan
Dewan ini boleh memuatkan 100 hingga 300 orang pada satu-satu majlis. Biasanya, dewan ini digunakan oleh organisasi pendidikan untuk mengadakan pertandingan syarahan dan ceramah-ceramah.
Ruang pejabat dan bilik-bilik serbaguna
Masjid turut menyediakan 8 buah ruang pejabat dan bilik serbaguna sebagai memudahkan perjalanan fungsi teknologi maklumat dan komunikasi (ICT), Kelas al-Quran dan Fardhu Ain (KAFA), logistik, pentadbiran dan operasi Masjid.
Bilik Mesyuarat
Masjid mengandungi 2 buah Bilik Mesyuarat yang biasanya digunakan untuk mengadakan mesyuarat mahupun aktiviti keagamaan. Bilik ini mampu memuatkan sekitar 100 orang dalam satu-satu masa.
Ruang-ruang tempat letak kenderaan
Masjid turut menyediakan beratus petak tempat letak kenderaan untuk memudahkan orang awam menziarahi masjid untuk beribadah dan beristirehat.
Kam Lasht
Kam Lasht merupakan sebuah kawasan yang terletak di Iran.
Hiragana
Hiragana (ひらがな、平仮名) adalah satu cara tulisan bahasa Jepun dan mewakili sebutan sukukata. Pada masa silam, ia juga dikenali sebagai onna de (女手) atau 'tulisan wanita' kerana ia biasa digunakan oleh kaum wanita. Kaum lelaki pada masa itu menulis dengan cara Kanji dan Katakana. Hiragana mula digunakan secara luas pada kurun kesepuluh Masihi.
Jadual huruf Hiragana
Jadual berikut menunjukkan huruf-huruf Hiragana dengan Perumian Hepburnnya mengikut susunan gojūon. Kana yang telah usang dan tidak digunakan lagi ditunjukkan dalam warna kelabu.
Lihat juga
Kana (skriftsystem)
Zawichost
Zawichost merupakan sebuah bandar yang terletak di wilayah Świętokrzyskie, Poland.
Langkah-langkah penjarakan sosial berkaitan COVID-19
Sepanjang pandemik COVID-19 berlaku, tindakan penjarakan sosial dikuatkuasakan hampir di seluruh dunia untuk mencegah penyebaran koronavirus. Rencana ini membahas mengenai sejarah penjarakan sosial di dunia, termasuk garis masa dan butirannya serta senarai negara yang melaksanakan penjarakan sosial beerkaitan COVID-19.
Kini, istilah penjarakan sosial sudah digantikan dengan penjarakan fizikal oleh kerajaan.
Latar belakang
thumb|Tindakan penjarakan sosial di tempat awam Penjarakan sosial atau juga sering disebut jaga jarak, ialah tindakan campurtangan bukan perubatan yang dimaksudkan untuk mencegah penyebaran penyakit berjangkit dengan menjaga jarak fizikal antara seorang dan orang lain serta mengurangkan jumlah orang yang melakukan kontak rapat antara satu sama lain.
Plagiat
Menurut Kamus Dewan, Plagiat atau ciplak atau plagiarisme bermaksud "perbuatan meniru atau mengutip sebahagian atau keseluruhan karya orang lain tetapi mengakui karya tersebut sebagai usahanya sendiri". Dalam bidang akademik, gejala menciplak oleh pelajar, profesor dan penyelidik dianggap sebagai penyelewengan akademik dan pesalah boleh dikenakan hukuman berat termasuklah digantung atau dibuang dari universiti. Dalam bidang kewartawanan pula, plagiarisme dianggap sebagai pencabulan etika kewartawanan dan pemberita yang didapati menciplak akan dikenakan tindakan tatatertib termasuklah digantung atau diberhentikan kerja. Sesetengah individu yang ditangkap kerana menciplak dalam penulisan akademik mendakwa mereka tidak berniat menciplak, melalui kegagalan mereka mengemukakan petikan serta sumber rujukan. Sementara penciplakan dalam bidang akademik dan penulisan mempunyai sejarah berkurun lamanya, perkembangan Internet, di mana rencana dipaparkan sebagai teks elektronik, menjadikan perbuatan menyalin hasil kerja orang lain lebih mudah melalui potong dan tampal sesuatu teks dari sesebuah laman web ke satu lagi laman.
Ar-Radhi
Ar-Radhi Billah (Arab: الراضي) atau nama penuhnya Abu al-Abbas Muhammad bin al-Muqtadir bin al-Mu'tadhid bin Thalhah bin al-Mutawakkil, merupakan Khalifah Bani Abbasiyah di Baghdad dari tahun 934 sehingga saat kematiannya pada tahun 940 yakni ketika beliau berumur 33 tahun. Diperkirakan beliau telah dilahirkan pada tahun 297 Hijrah atau 910, dari seorang ibu yang merupakan bekas hamba dari Romawi yang bernama Zhalum. Beliau dilantik pada saat peninggalan al-Qahir dari kursi kekhalifahannya. Kemudian beliau memerintahkan Ibnu Muqlat untuk menulis semua kejahatan yang dilakukan oleh al-Qahir dan memerintahkannya untuk membacakannya di depan khalayak ramai.
Plagiat
Penciplakan bukanlah cetak rompak. Sementara kedua-dua istilah boleh merujuk kepada sesuatu perbuatan yang sama, masing-masing membawa maksud yang berbeza. Cetak rompak bermaksud pencabulan hak terhadap pemilik hak cipta, di mana bahan-bahan yang dilindungi hak cipta digunakan sewenang-wenangnya tanpa izin. Sementara itu pula. penciplakan pula berkaitan dengan perbuatan memplagiat reputasi penulis yang dicapai melalui dakwaan penulisan yang palsu.
Akademia
Dalam dunia akademik, penciplakan oleh pelajar merupakan kesalahan berat yang boleh dikenakan hukuman seperti diberikan gred gagal pada kerja kursus yang dilakukan (di peringkat sekolah) ataupun bagi subjek yang diambil (bagi peringkat universiti). Bagi kes penciplakan berulang (seperti menghantar hasil kerja orang lain yang ditiru dan dijadikan hasil kerja sendiri), pelajar tersebut boleh digantung atau dibuang universiti. Kebanyakan pelajar berasa tertekan untuk menyiapkan kertas kerja yang baik pada masa yang ditetapkan, maka melalui capaian kepada teknologi baru (khususnya Internet) pelajar boleh menciplak dengan mudah melalui kaedah "salin dan tampal" dari sumber lain. Kaedan sebegini sangat mudah dikesan oleh guru atau pensyarah atas beberapa sebab. Pertama, kekerapan pemilihan sumber yang tidak asli oleh pelajar berkenaan; pensyarah sering membaca perenggan sama yang disalin daripada sumber popular oleh beberapa orang pelajar. Kedua, biasanya agak mudah untuk memastikan sama ada pelajar menggunakan "suara" sendiri ataupun tidak". Ketiga, pelajar mungkin memilih sumber yang tidak sesuai, terkeluar daripada tajuk, ataupun mengandungi maklumat salah. Keempat, sesetengah pensyarah mungkin menggunakan perisian pengesan penciplakan dalam talian bagi memeriksa kerja kursus para pelajar.
Di kebanyakan universiti, ijazah atau sijil akademik boleh dibatalkan sebagai hukuman kepada pelajar yang menciplak.
Kewartawanan
Oleh kerana bidang kewartawanan memerlukan kepercayaan orang ramai, kegagalan wartawan untuk menyatakan sumber-sumber mereka akan menjejaskan integriti dan kredibiliti bagi sesebuah akhbar dan rancangan televisyen. Wartawan yang dituduh menciplak seringkali digantung daripada tugas kewartawanan.
Teks elektronik yang mudah dihasilkan semula daripada sumber-sumber dalam talian seringkali memerangkap sebilangan wartawan untuk melakukan penciplakan: Terdapat wartawan yang ditangkap kerana menghasilkan rencana "salin dan tampal" daripada beberapa laman web.
Plancy-l'Abbaye
Plancy-l'Abbaye ialah komun di jabatan di Aube utara-tengah Perancis.
Ranto, Meurah Mulia, Aceh Utara
Ranto merupakan sebuah gampong yang terletak di kecamatan Meurah Mulia, Kabupaten Aceh Utara, provinsi Aceh, Indonesia.
Yuzbashlu
Yuzbashlu merupakan sebuah kawasan yang terletak di Iran.
Lat (nyahkekaburan)
Lat atau Datuk Mohammad Nor Khalid ialah seorang kartunis Malaysia.
Lat atau LAT juga memaksudkan:
Kabupaten Kepulauan Mentawai
thumb| Kabupaten Kepulauan Mentawai merupakan sebuah kabupaten yang terletak di provinsi Sumatera Barat, Indonesia. Kepulauan Mentawai adalah kumpulan daripada lebih kurang tujuh puluh pulau-pulau besar dan kecil di lepas pantai barat Pulau Sumatera, Indonesia. Kabupaten ini dibentuk berdasarkan UU RI No. 49 Tahun 1999.
Di kabupaten ini terdapat 4 pulau utama yang dihuni. Pulau Siberut (4,030 km²) adalah pulau yang terbesar, pulau-pulau lainnya adalah Pulau Sipora, Pulau Pagai Utara, dan Pulau Pagai Selatan. Pulau-pulau ini terletak kira-kira 150 km lepas pantai Sumatera, dipisahkan oleh Selat Mentawai. Selain itu ada beberapa pulau kecil lain yang dihuni namun sebahagian besar daripada mereka hanya ditanami pokok kelapa. Penduduk asal pulau-pulau ini dikenali sebagai Suku Mentawai. Kepulauan Mentawai saat ini telah tercatat menjadi tujuan untuk berselancar.
Pada tarikh 25 Oktober 2010, gempa bumi di Sumatera bahagian selatan menyebabkan gelombang tsunami yang melanda kampung-kampung di Pagai Selatan dan Pagai Utara.
Avloh
Avloh merupakan sebuah bandar dan arondissement yang terletak di dalam negara Benin.
Gaafar Nimeiry
thumb|170px|Jaafar Nimeiry Gaafar Muhammad an-Nimeiry (juga dikenali sebagai Jaafar Nimeiry, Gaafar Nimeiry atau Ga'Muhammad an-Numayri; 1 Januari 1930 – 30 Mei 2009) adalah Presiden Sudan dari 1969 hingga 1985. Dia dilahirkan di Wad Nubawi Omdurman di tengah Sudan. Dia merupakan anak lelaki seorang posmen dan cicit lelaki satu pemimpin suku tempatan daripada rantau Wad Nimeiry di Dongola, ash-Shamaliyah.
Kehidupan awal
Pada 1966, Nimeiry menyertai Kolej tentera Amerika Syarikat di Fort Leavenworth, Kansas.
Penggal pertama sebagai Perdana Menteri
Pada 1969, bersama dengan empat pegawai lain dia menjatuhkan kerajaan Ismail al-Azhari dan menjadi perdana menteri dan pengerusi Majlis Pemerintahan Revolusi(RCC). Dia melaksanakan dasar pemiliknegaraan ekonomi seperti bank,industri, pemilikan tanahn dan menggubal dasar sosialis dan Pan-Arab.
Sepanjang 1970-an, mengadakan perjanjian pelaburan dua hala dengan Belanda pada 22 Ogos 1970, Switzerland 17 Feb 1974, Mesir 28 Mei 1977, dan Perancis 31 Julai 1978.
Nimeiry berjaya melakukan rampasan kuasa terhadap Sadiq al-Mahdi pada 1970, dan pada 1971 dan dikuti rampasan kuasa Komunis sebelum berkuasa semula. Kemudian pada 1971 dia dipilih Presiden Sudan melalui satu pungutan suara dengan 98.6 peratus undi.Perjanjian Addis Ababa ditandatangani di mana autonomi diberi kepada wilayah selatan Sudan yang beragama Kristian. Dengan itu perang saudara semenjak 1955, sebelum kemerdekaan Sudan tamat. Dia berbaik-baik dengan Barat. Bank dibenarkan beroperasi. Pemilikan persendirian dan pelaburan asing digalakkan sebagai dibuktikan mematuhi perjanjian pelaburan dua hala yang telah ditandatangani. Pada Julai 1978 pada sidang kemuncak OAU di Khartoum, Nimeiry dipilih menjadi pengerusi Kesatuan Afrika sehingga Julai 1979.
Cubaan rampasan kuasa
Pada lewat 1975, satu rampasan kuasa tentera oleh anggota angkatan tentera berfahaman komunis, diketuai oleh Brigadier Hassan Hussein Osman tetapi gagal.Brigadier Osman cedera dibicarakan di mahkamah.
Sekali lagi pada 1976, pemberontak pimpinan Sadiq Al Mahdi, bersenjata dan dilatih oleh Libya, di markaz Mak'as-Sarra. Se berhampiran Darfur dan Kordofan, pemberontak bertempur dan menjejak dari rumah ke rumah di Khartoum dan Omdurman].3000 orang mati dan mencetuskan kemarahan pada [[Muammar al-Gaddafi. Pada 1977 satu Perdamaian Nasional dengan pemimpin pembangkang seperti Sadiq Al Mahdi membentuk Kesatuan Sosialis Sudan. Hubungan Khartoum dengan selatan Sudan masih berterusan.
Siberut Selatan, Kepulauan Mentawai
Siberut Selatan merupakan sebuah kecamatan di Kabupaten Kepulauan Mentawai, Sumatera Barat, Indonesia.
Gaafar Nimeiry
Penggal kedua sebagai Perdana Menteri
Pada 1981 Nimeiry, ditekan oleh penentang-penentang Islamnya, dan Presiden Sudan beralih arah kepada politik Islam.Dia bergabung dengan Persaudaraan Islam. Pada 1983, dia melaksanakan Undang-Undang Syariah, atau hukum syarak.Ini menimbukan ketegangan antara Kristian di selatan dan penganut animisme di selatan. Pencabulan Perjanjian Addis Ababa mencetuskan perang saudara. Nimeiry adalah satu-satunya pemimpinArab yang berbaik-baik dengan Presiden Mesir Anwar Sadat selepas Perjanjian Kem David dan menghadiri majlis pengebumian Anwar Sadar.
Inflasi melampau
Semasa 1980-an, wang Sudan jatuh 80 % akibat inflasi melampau dan perang saudara baru.
Buangan dan kembali
Nimeiry hidup dalam buangan di Mesir dari 1985 hingga 1999, di sebuah vila terletak di Heliopolis, Kaherah. Dia kembali ke Sudan pada Mei 1999.
Bit
Teori maklumat menggunakan digit tabii yang seumpama dipanggil nat (atau nit), begitu juga bidang Pengkomputan kuantum yang menggunakan qubit yakni satu cebisan maklumat dengan kebarangkalian benar.
Skalbmierz
Skalbmierz merupakan sebuah bandar yang terletak di wilayah Świętokrzyskie, Poland.
Gransee
Gransee merupakan sebuah bandar terletak di munisipaliti Oberhavel, Brandenburg, Jerman.
Ascarina lucida
Ascarina lucida, biasanya dipanggil sebagai Hutu adalah spesies pokok kecil di dalam keluarga Chloranthaceae. Ia endemik di New Zealand, dan amat biasa di pantai barat dan di kawasan Nelson di Pulau Selatan dan jarang dijumpai di Pulau Utara.
Gaetano Donizetti
thumb|250px|Gaetano Donizetti. Domenico Gaetano Maria Donizetti (November 29, 1797 – April 8, 1848) ialah penggubah opera Itali yang berasal dari daerah Bergamo, Lombardy. Penggubahan opera Donizetti yang paling terkenal berjudul Lucia di Lammermoor yang ditulis pada tahun 1835. Beliau adalah penggubah bel kanto terunggul pada zamannya selain daripada Vincenzo Bellini dan Gioacchino Rossini.
Karya
Donizetti telah menggubah 75 opera, 16 simfoni, 19 kuartet bertali, 193 lagu, 45 lagu duet, 3 oratorio, 28 kantata, konserto instrumen, sonata, and lain-lain helaian kamar.
Działoszyce
Działoszyce merupakan sebuah bandar yang terletak di wilayah Świętokrzyskie, Poland.
Sekolah Menengah Kebangsaan Sungai Pelek
Sekolah Menengah Kebangsaan Sungai Pelek atau nama ringkasnya SMK Sungai Pelek, merupakan sebuah Sekolah Menengah Kebangsaan yang terletak di Pekan Sungai Pelek.
Pada 2009, Sekolah Menengah Kebangsaan Sungai Pelek memiliki 686 pelajar lelaki dan 811 pelajar perempuan, menjadikan jumlah keseluruhan murid seramai 1497 orang. Ia mempunyai seramai 115 orang guru.2009
Siberut Tengah, Kepulauan Mentawai
Siberut Tengah merupakan sebuah kecamatan di Kabupaten Kepulauan Mentawai, Sumatera Barat, Indonesia.
Navezuelas
Navezuelas merupakan sebuah kawasan perbandaran yang terletak di Sepanyol dalam wilayah Cáceres, Extremadura.
Azueira
Azueira merupakan sebuah bandar yang terletak di dalam negara Portugal.
Dwayne Johnson
Dwayne Douglas Johnson (lahir 2 Mei 1972) atau juga dikenali dengan nama pentasnya The Rock ialah seorang pelakon, penerbit dan penggusti lelaki Amerika Syarikat.
Beliau pada mulanya terlibat dalam sukan bola-bola sepak Amerika dan Kanada sebelum bertukar sukan memasuki gusti profesional, terutamanya dalam Persekutuan Gusti Dunia selama lapan tahun. Selepas itu beliau menceburi kerjaya lakonan.
Awal hidup
Dwayne Douglas Johnson lahir pada 2 Mei 1972 di Hayward negeri California. Beliau darah kacukan kulit hitam dan Samoa hasil perkahwinan Ata Maivia, anak pegusti Peter Maivia dari Samoa Amerika dan Rocky Johnson, seorang pegusti dari Nova Scotia. Dwayne dibesarkan pada usia kecilnya di New Zealand bersama keluarga sebelah ibunya bersekolah dan terlibat bermain ragbi sebelum berpindah ke Amerika Syarikat tidak lama kemudian. Beliau belajar di Montclaire Elementary School Charlotte, Carolina Utara sebelum berpindah ke Hamden, Connecticut bersekolah di Shepherd Glen Elementary School dan Hamden Middle School.
Beliau banyak berpindah randah sepanjang zaman sekolah tingginya baik di President William McKinley High School Honolulu, Hawaii, Glencliff High School dan McGavock High School di Nashville, Tennessee serta Freedom High School di Bethlehem, Pennsylvania. Pada waktu ini jugalah beliau giat bersukan dalam peringkat sekolah termasuk bola sepak Amerika serta gusti cara lama.
Kerjaya lakonan
Pada 2 September 2020, selama wabak COVID-19, Johnson mengumumkan Instagram bahwa dia, isterinya, dan dua anak perempuan mereka semuanya diuji positif virus tersebut, yang terjangkit dari kawasan keluarga, tetapi mereka telah pulih sepenuhnya.
Anugerah dan kehormatan
Dwayne mendapat gelaran Seiuli diberikan kepadanya oleh Malietoa Tanumafili II selama kunjungannya ke Samoa pada Julai 2004, beliau ada juga terlibat dalam suatu upacara adat mencacah pada paha kirinya pada tahun 2003.
Planty, Aube
Planty  ialah komun di jabatan di Aube utara-tengah Perancis.
Ełk
Ełk merupakan sebuah bandar yang terletak di wilayah Warmian-Masurian, Poland.
Nuñomoral
Nuñomoral merupakan sebuah kawasan perbandaran yang terletak di Sepanyol dalam wilayah Cáceres, Extremadura.
Tualang, Meurah Mulia, Aceh Utara
Tualang merupakan sebuah gampong yang terletak di kecamatan Meurah Mulia, Kabupaten Aceh Utara, provinsi Aceh, Indonesia.
Piala Amerika
Piala Amerika (America's Cup) ialah perlumbaan perahu yang paling terkenal dan berprestij dalam sukan pelayaran. Piala ini merupakan yang tertua dalam sukan antarabangsa, diwujudkan 45 tahun sebelum Sukan Olimpik moden.
Daun dewa
Daun dewa, juga dikenali sebagai setawar barah, beluntas Cina dan samsit, merupakan sejenis pokok herba. Pokok Daun Dewa mempunyai nama sainsnya Gynura divaricata/Gynura segetum (Lour) Merr/Gynura pseudochina.
Burung Merak Biru
Burung Merak Biru, nama saintifiknya (Pavo cristatus) adalah sejenis spesies burung merak yang berasal dari Asia Selatan, tetapi diperkenalkan di banyak bahagian di dunia. Burung Merak Biru merupakan burung kebangsaan India.
Yingluck Shinawatra
Yingluck Shinawatra (ยิ่งลักษณ์ ชินวัตร,, ; lahir 21 Jun 1967), juga dikenali dengan nama samaran Pou (ปู, , , bermaksud "ketam"), ialah seorang ahli perniagaan dan ahli politik Thailand, anggota Parti Pheu Thai, dan Perdana Menteri Thailand ke-28. Yingluck ialah perdana menteri wanita yang pertama dan antara yang termuda di Thailand.
Dilahirkan di wilayah Chiang Mai, Yingluck menerima ijazah sarjana muda di Universiti Chiang Mai dan ijazah sarjana dari Universiti Negeri Kentucky, kedua-duanya dalam bidang pentadbiran awam. Beliau menjadi seorang eksekutif di syarikat perniagaan yang diasaskan oleh abangnya, Thaksin Shinawatra, dan selepas itu menjadi presiden syarikat pemaju hartanah SC Asset dan pengarah pengurusan Advanced Info Service. Sementara itu, abangnya Thaksin menjadi Perdana Menteri, tetapi digulingkan oleh tentera yang merampas kuasa lalu melarikan diri ke luar negara setelah disabitkan oleh tribunal kerana menyalah guna kuasa.
Pada Mei 2011, Parti Pheu Thai yang menjalin pertalian rapat dengan Thaksin, mencalonkan Yingluck sebagai calon Perdana Menteri pada pilihan raya umum. Keputusan pilihan raya menunjukkan bahawa Pheu Thai memenangi 47% peratus undi dan 265 darpada 500 kerusi Dewan Perwakilan Thailand, oleh itu menjadi kali kedua majoriti parlimen diraih oleh sebuah parti sahaja sepanjang sejarah Thailand (kali pertama parti abangnya Thai Rak Thai).
Dalam krisis politik pada Mei 2014, Mahkamah Perlembagaan Thailand menyingkirkan Yingluck daripada jawatannya akibat daripada perpindahan berkontroversi seorang pegawai keselamatan utama pada 2011.
Kehidupan awal dan kerjaya
Yingluck ialah anak bongsu daripada sembilan beradik kepada Lert Shinawatra dan Yindee Shinawatra (anak perempuan Puteri Jantip (Na Chiangmai) Raminkwong). Beliau berkelulusan ijazah sarjana muda dari Fakulti Sains Politik dan Pentadbiran Awam, Universiti Chiang Mai pada 1988 dan memperolehi ijazah sarjana dalam Pentadbiran Awam (Pengurusan Sistem Maklumat) dari Kentucky State University, Amerika Syarikat, pada tahun 1991.
Yingluck bekerja di syarikat Shinawatra Directory Co. Ltd dan merupakan Pengarah Urusan Advanced Info Service PCL atau AIS, pembekal telefon bimbit yang dahulunya dikuasai oleh Thaksin, sebelum dijual kepada pelabur. Dia disiasat oleh Suruhanjaya Sekuriti dan Bursa Thailand berhubung jualan saham Shin Corporation kepada Temasek Holdings. Beliau juga pernah menjawat jawatan penting dalam kelab bolasepak Manchester City iaitu sebagai pengarah eksekutif kelab utama Liga Perdana Inggeris itu.
Yingluck juga merupakan ahli jawatankuasa dan Setiausaha Thaicom Foundation. Beliau mempunyai seorang anak lelaki. Suaminya Anusorn Amornchat, seorang peguam dan Pengarah Urusan M Link Asia Corporation PCL. Kakaknya Yaowapa Wongsawat merupakan isteri bekas Perdana Menteri Thailand Somchai Wongsawat.
Yingluck menerima 0.68% daripada 46.87% saham Shin Corp yang dimiliki abangnya Thaksin dan kemudian isterinya pada 1999. Kononnya Yingluck telah membuat transaksi palsu bagi mengelak cukai pendapatan. Namun, perkara tersebut digugurkan. Bagaimanapun Yingluck mendakwa bahawa keluarganya menjadi mangsa penganiayaan politik.
Kerjaya politik
Pada 2007, Parti Kuasa Rakyat yang dikaitkan dengan abangnya dibubarkan oleh Mahkamah Perlembagaan Thailand kerana telah melanggar undang-undang pilihan raya, Thaksin menubuhkan parti lain dan adiknya menjadi pemimpin parti. Ramai penyokong Thaksin tinggal di kawasan pedalaman di utara dan timur laut Thailand. Mulanya Yingluck tidak bersedia memimpin parti dan lebih suka menumpukan bidang perniagaan. Akhirnya dia mengalah selepas menerima surat pelawaan rasmi daripada parti.
Menjelang 2011, ramai ahli Parti Pheu Thai menyokong Mingkwan Sangsuwan melawat Thaksin di Dubai untuk membincangkan keputusannya memilih Yingluck sebagai calon ahli parlimen. Namun Thaksin mengekalkan keputusannya tidak bertanding dan adiknya tidak akan mengkhianatinya.Bukan ahli keluarga tidak semestinya pilihan terbaik. Thaksin menyatakan adiknya itu bukan boneka tetapi klon beliau.Klon bermakna ‘budaya, latar belakang, idea, sikap dan pemikiran yang sama’. Adiknya telah dicalonkan, jadi tidaklah perlu beliau kembali memimpin Thailand. Peluang untuk menang amat cerah kerana memiliki aura kepimpinan seperti Thaksin.
Pada 16 Mei 2011 ahli Parti Pheu Thai memilih Yingluck sebagai calon parti dan secara tradisinya bakal menjadi Perdana Menteri Thailand. Isu kempennya ialah kembalikan perpaduan di kalangan rakyat Thailand.Beliau berjanji tidak akan membalas dendam atas penggulingan abangnya pada 19 September 2006. Taraf hidup rakyat akan diperbaiki dan menamatkan krisis politik berdarah di Thailand. Yingluck turut memberi amaran kepada tentera agar menghormati keputusan pilihan raya dan mengelak melakukan rampasan kuasa. Ketua tentera, Jeneral Prayut Chan-O-Cha berikrar akan mematuhi keputusan pilihan raya dan 18 rampasan kuasa tentera tidak akan berulang .Di Selatan Thailand yang majoritinya orang Islam, beliau dilihat memakai tudung.
Tinjauan oleh Universiti Suan Dusit mendapati Pheu Thai memperolehi 43.16 % undian, diikuti Parti Demokrat (37.45 %), Bhumjaithai (2.64 %), Chartthaipattana (2.64 %) dan Rak Prathetthai (1.43 %). Sebanyak 4.42 % lagi memilih parti-parti lain dan 7.08 % masih belum memikirkan parti pilihan.
Debat Kebangsaan
Pada 15 Mei 2011, Parti Demokrat menjemput Yingluck Shinawatra untuk berdebat politik dengan Perdana Menteri Abhisit Vejjajiva. Malangnya Parti Pheu Thai menolak jemputan itu kerana merasakan debat politik itu tidak perlu kerana ia hanya digunakan semasa Pilihan raya Presiden.
Yingluck mendapat sokongan besar di Bangkok yang sebelum ini dimenangi oleh Parti Demokrat. Mereka menang 310 daripada 500 kerusi Parlimen Thailand. Penyandang Perdana Menteri Abhisit Vejjajiva mengakui kekalahan partinya kepada Parti Pheu Thai.Yingluck telah bersedia untuk menjadi wanita pertama Thailand sebagai perdana menteri. Abangnya Thaksin menelefon dari Dubai untuk mengucapkan tahniah.
Skandal dan kritikan
Akaun bank Yingluck ialah antara 86 akaun bank yang dituduh oleh kerajaan Abhisit kerana terlibat membiayai penunjuk perasaan Baju Merah semasa demonstrasi 2010. Ketika itu, huru-hara berlaku di seluruh negara terutama di kawasan Metropolitan Bangkok. Hasil siasatan Jabatan Siasatan Khas mendapati antara 28 April 2009 hingga Mei 2010, sekitar 317 juta baht dicurahkan kepada Baju Merah.
Sebagai pengerusi jawatankuasa beras, Yingluck disiasat oleh agensi anti rasuah Thailand sama ada mempunyai peranan dalam skim perjanjian beras selepas dua menteri kabinetnya didakwa. Beliau juga disiasat sama ada cuai, selepas mengaku tidak pernah menyertai mesyuarat jawatankuasa beras.
Großwoltersdorf
Großwoltersdorf merupakan sebuah bandar terletak di munisipaliti Oberhavel, Brandenburg, Jerman.
Ikan Pari Harimau
Ikan Pari Harimau (bahasa Inggeris: Blue Spotted Ribbontail Ray) ialah satu spesies ikan rawan laut yang tergolong dalam famili ikan pari. Ikan ini terdapat di kawasan-kawasan dari Afrika Timur sehingga Pasifik Barat, dan sering dilihat berehat di Terumbu Sawar Besar di dasar gua berpasir atau di bawah belebas. Nama botaninya Taeniura lymma.
Ikan Pari Harimau ialah salah satu haiwan laut yang paling luar biasa. Ikan ini mempunyai dua plat di dalam mulutnya yang digunakan untuk menghancurkan kulit ketam, udang, dan moluska. Ikan ini boleh hidup bersama-sama dengan ikan-ikan lain, baik ikan yang sama jenis, mahupun ikan yang lain.
Tubuh Ikan Pari Harimau boleh tumbuh sehingga 25 sentimeter (10 inci), iaitu tidak termasuk ekornya. Ekornya panjang sedikit berbanding dengan tubuhnya, dan mempunyai sebatang spina pada separuh keduanya. Bintik-bintik Ikan Pari Harimau biasanya berwarna biru atau perang muda.
Penstrataan (air)
Penstrataan atau stratifikasi air berlaku apabila jisim air dengan ciri berlainan - kemasinan (haloklin), pengoksigenan (kemoklin), ketumpatan (piknoklin), suhu (termoklin) - daripada lapisan yang bertindak sebagai sawar air bercampur yang boleh membawa kepada anoksia atau euksinia. Lapisan-lapisan ini biasanya tersusun menurut ketumpatan, dengan jisim air paling kurang tumpat terletak di atas lapisan-lapisan lebih tumpat.
Penstrataan air juga mewujudkan sawar percampuran di antara lapisan. Ini boleh mempengaruhi pengeluaran utama di sesebuah kawasan dengan mengehadkan proses fotosintesis. Apabila nutrien dari bentos tidak boleh bergerak ke atas ke zon foto, fitoplankton mungkin dihadkan oleh ketersediaan nutrien. Pengeluaran utama lebih rendah juga membawa kepada daya cipta bersih lebih rendah di dalam air. thumb|400px|left|Peredaran berskala besar jisim air terstrata secara mendatar, dipanggil [[peredaran termohalin, beralku di lautan. Seluruh corak peredaran memakan masa kira-kira 2000 tahun.]]
Faktor perumit
Penstrataan mungkin diganggu oleh gelora. Ini mencipta lapisan campuran air. Bentuk gelora mungkin termasuk geseran permukaan laut-angin, julang air dan junam air.
Marshall et Al. (2002) mencadangkan bahawa pusar baroklin (kebaroklinan) mungkin merupakan faktor penting dalam pengekalan penstrataan.
Rujukan
Stratification (water)
Penanggalan
Hantu penanggalan atau penanggal, juga dikenali hantu tengelong di Kedah atau balan-balan di Sabah, merujuk kepada seseorang, biasanya wanita, yang menuntut ilmu hitam bagi sesuatu kepentingan dan dikatakan mampu menceraikan kepala dengan badan mereka dan kepala mereka mampu terbang dengan tali perut terurai-urai. Darah yang menitik dari tali perut mereka dipercayai berbisa dan akan menyebabkan kudis kepada mereka yang terkena. Hantu penanggalan juga disebut dalam Hikayat Abdullah, yang ditulis pada tahun 1845, yang menarik minat Sir Stamford Raffles untuk memuatkan gambar dan keterangan mengenainya dalam buku catatannya.
Mereka yang menuntut ilmu penangalan biasanya akan menyimpan setempayan cuka bagi memeram urat perut mereka agar kecut sebelum bercantum masuk kembali ke dalam badan asal mereka. Dipercayai sekiranya tubuh mereka dijumpai orang dan diterbalikkan, kepala mereka akan bercantum secara terbalik, dengan itu rahsia mereka akan terbongkar.
right|300px|Gambaran dekat daun mengkuang berduri.
Penangalan dipercayai suka darah perempuan yang bersalin, dan sekiranya mereka menghisap darah tersebut, wanita bersalin itu akan mati akibat tumpah darah. Oleh itu, biasanya disekeliling rumah wanita bersalin (masa dahulu, rumah dibina bertiang), diletakkan daun mengkuang yang berduri. Dipercayai penanggalan takut hendak mendekati rumah tersebut kerana bimbangkan tali perutnya tersangkut kepada duri tersebut.
Ketika penanggalan terbang, ia dipercayai berupa cahaya putih berkilauan, dari urat perut mereka yang terburai itu.
Matlamat
Hantu Penanggalan dikatakan dituntut oleh seseorang wanita bagi membantunya mengekalkan kecantikannya, membunuh musuhnya, menjaga tanaman / peliharaan daripada pencuri dan lain-lain. Kini, penanggalan bukan sahaja dituntut oleh wanita malahan lelaki juga tidak kurang hebatnya. Daerah Kota Belud amat terkenal dengan balan-balan. Sebenarnya penanggalan ialah sejenis penyakit keturunan, bagi pengamal-pengamal ilmu ini mereka akan menjangkitkan keturunan mereka melalui makanan. Kini, ilmu ini disifatkan sebagai penyakit bagi zaman kini. Ada separuh masyarakat mengatakan bahawa penanggalan datang dari orang yang menuntut ilmu hitam, selalunya terdapat dikawasan pendalaman.
Perlindungan dan rawatan
Rawatan paling biasa dalam kisah rakyat bagi melindungi dari serangan Penanggal adalah dengan menyelerak daun mengkuang yang memiliki daun berduri yang akan mencederakan atau memerangkap isi perut, jantung, perut, paru-paru Penanggal yang terdedah ketika ia terbang mencari mangsa. Daun berduri ini akan diikat pada tingkap rumah bagi memastikan ia memerangkap isi perut Penanggalan. Ini biasanya dilakukan pada rumah wanita yang baru bersalin. Bagaimanapun, kononnya cara ini tidak membantu bayi sekiranya Penanggal masuk melalui papan lantai. Dalam sesetengah keadaan, dikatakan beberapa bulan sebelum kelahiran, kaum keluarga wanita hamil akan menanam nenas di bawah rumah (rumah tradisi Melayu yang bertiang). Buah dan daun yang berduri akan menghalang hantu penanggalan dari memasuki bawah rumah. Apabila terperangkap, Penanggalan yang menyerang kemudian boleh dibunuh dengan parang. Sebagai perlindungan tambahan, wanita mengandung akan meletakkan gunting atau kacip pinang di bawah bantal, kerana Penanggalan dikatakan takut benda-benda tajam ini.
Bidan yang menjadi Penanggalans pada waktu malam kelihatan sebagai wanita biasa pada siang hari. Mereka bagaimanapun boleh dikenai sebagai Penanggalan melalui tingkah laku mereka. Apabila berjumpa orang ramai, mereka biasanya mengelak bertemu mata dan ketika bertugas sebagai bidan, mereka boleh dilihat mengecap bibir mereka, seolah-olah memikirkan makan darah wanita lahir apabila tiba waktu malam. Orang yang tahu di mana hantu Penanggalan tinggal boleh menunggu pada waktu malam ketika Penanggal terbang meninggalkan tubuhnya dan terbang keluar, ia boleh dimusnahkan dengan menuang serpihan kaca dalam lubang tengkuknya, yang akan mencederakan organ dalaman Penanggal apabila ia kembali bersambung dengan tubuhnya; atau dengan membakar tubohnya, dengan itu menghalang Penanggal dari kembali bercantum dengan tubohnya pada siang hari.
Status
Hantu penanggalan adalah seseorang yang menuntut ilmu hitam. Dengan itu ilmu tersebut perlu diwariskan kepada seseorang penganti sebelum tuannya mati sebagai saka. Sekiranya tuannya mati sebelum sempat mencari pengganti, hantu penanggalan akan hidup liar dan mengganggu penduduk berdekatan. Ia juga gemar menghisap darah manusia yang akan atau mahu bersalin. Penanggalan juga biasanya diwarisi dari ibu kepada anak secara turun-temurun.
Penelitian secara ilmiah
Kadar kematian ketika bersalin akibat kehilangan darah (tumpah darah) mungkin menyebabkan timbulnya kepercayaan ini sabagai menjelaskan mengapa kadar kematian yang tinggi. Selain itu ia mungkin sebagai satu cara menjadikan masyarakat merasakan mereka dapat mengawal sesuatu kejadian. Kematian akibat tumpah darah tidak dapat dikawal. Tetapi jika dijelaskan sebagai perbuatan hantu, masyarakat dapat berusaha untuk menghindarkan gangguan hantu tersebut melalui jampi atau amalan seperti meletakkan daun mengkuang pada tiang rumah.
Manananggal di Filipina
Hantu Penanggal dikenali Manananggal atau wakwak dalam masyarakat Filipina. Hantu ini menyerupai pontianak dalam budaya masyarakat barat. Ia makhluk makan manusia dan ahli sihir yang jahat. Mitos Manananggal popular di wilayah Visayas di Filipina, terutama di provinsi barat Capiz, Iloilo dan Antique.
Manananggal dikatakan takut akan bawang putih dan garam. Makhluk ini juga dikatakan mengelakkan diri dari pisau belati, cahaya, cuka, rempah-ratus dan ekor ikan pari-pari yang dibuat sebagai cemeti. Makhluk yang sama juga dikatakan boleh ditemui di Indonesia. Berbeza dengan hantu Penanggalan di Malaysia, versi Filipina adalah wanita yang lebih tua tetapi cantik dan mampu menanggalkan badan bukan hanya kepala sahaja.
Ia juga dikenali sebagai Balan-balan di Sabah. Terdapat juga makhluk yang memiliki ciri yang serupa dalam kalangan orang Bali, Indonesia, di mana ia dikenali sebagai Leyak, di Thailand ia dipanggil Krasue, di Laos sebagai Kasu atau Phi-Kasu dan di Kemboja sebagai Ap.
Nota kaki
<References />
Reudeup, Meurah Mulia, Aceh Utara
Reudeup merupakan sebuah gampong yang terletak di kecamatan Meurah Mulia, Kabupaten Aceh Utara, provinsi Aceh, Indonesia.
Chikorita
Chikorita (チコリータ), dikenali sebagai Pokémon Daun, ialah Pokémon permulaan jenis rumput dalam permainan Pokémon Gold, Silver, dan Crystal, dan versi barunya Pokémon HeartGold dan SoulSilver.
Pereputan alfa
thumb|left|Pereputan alfa Pereputan alfa merupakan sejenis pereputan radioaktif apabila nukleus atom memancarkan zarah alfa (dua proton dan dua neutron yang terikat bersama kepada zarah menyerupai nukleus helium) dan berubah (atau 'mereput') menjadi atom dengan nombor jisim yang berkurangan sebanyak 4 dan nombor atom berkurangan sebanyak 2. Sebagai contoh: yang ditulis sebagai: (Bentuk kedua lebih digunakan kerana bentuk pertama kelihatan tidak seimbang dari segi elektrik. Asasnya, sentakan nukleus amat cepat melepaskan dua elektron untuk meneutralkan kation helium terion.)
Zarah alfa adalah serupa dengan nukleus helium-4, dan kedua-dua nombor jisim dan nombor atom adalah sama. Pereputan alfa adalah dalam bentuk pembelahan nuklear iaitu apabila atom iduk berpecah kepada dua hasil anak. Pereputan alfa secara asasnya merupakan proses penerowongan kuantum. Tidak seperti pereputan beta, pereputan alfa dikuasai oleh daya nuklear kuat.
Zarah alfa mempunyai tenaga kinetik 5 MeV (iaitu ≈0.13% keselurah tenaganya, atau 110 TJ/kg) dan berkelajuan 15,000 km/s. Ini adalah lebih kurang 0.05c. Disebabkan jisimnya yang agak besar secara relatif, cas +2 dan halaju yang rendah secara relatif, mereka mudah untuk berinteraksi dengan atom lain dan kehilangan tenaga mereka, maka mereka diserap dalam beberapa sentimeter di udara. thumb|left|Sumber alfa di bawah pengesan sinaran
Kebanyakan helium yang dihasilkan di Bumi muncul dari pereputan alfa dari bahan galian bawah tanah yang mengandungi uranium atau torium. Helium dibawa ke permukaan sebagai hasil gas asli.
Sejarah
Pada 1928, George Gamow telah menyelesaikan teori pereputan alfa melalui penerowongan. Zarah alfa dikurung dalam telaga keupayaan oleh nukleus. Secara klasiknya, ia dilarang untuk terlepas, tetapi menurut prinsip yang baru di temui dalam mekanik kuantum, ia mempunyai kebarangkalian kecil (bukan sifar) untuk "menerowong" melepasi tembok dan muncul di sebelah yang lain untuk melepasi nukleus.
Kegunaan
Amerisium-241 digunakan dalam pengesan asap. Zarah alfa mengion udara dalam selang yang kecil, membolehkan arus kecil secara mudah mengganggu zarah asap.
Pereputan alfa mampu menyediakan sumber kuasa yang selamat untuk penjana termoelektrik radioisotop yang digunakan untuk kuar angkasa dan perentak jantung tiruan. Pereputan alfa lebih mudah ditabir berbanding pereputan radioaktif yang lain. Plutonium-238, sebagai contoh, memerlukan 2.5 mm tabir plumbum untuk melindunginya drai sinaran yang tidak dikehendaki.
Ketoksikan
Menjadi zarah yang berat dan bercas positif, zarah alfa cenderung untuk mempunyai min lintasan bebas yang pendek, dan mudah kehilangan tenaga kinetik dalam jarak yang singkat dari sumbernya. Ini menyebabkan kehilangan beberapa MeV dalam keluasan yang kecil. Ia meningkatkan peluang untuk kerosakan sel dalam kes pencemaran dalaman. Secara amnya, sinaran alfa luaran tidaklah membahayakan memandangkan zarah alfa terlindung dengan beberapa sentimeter udara atau lapisan nipis sel kulit yang mati. Walaupun menyentuh sumber alfa, biasanya tidaklah membahayakan. Jika bahan yang memancar zarah alfa tertelan, tersedut, tercucuk atau termasuk melalui kulit, ia akan menyebabkan dos terukur.
Penyumbang asli terbesar bagi dos sinaran awam ialah radon, wujud secara asli, gas radioaktif yang ditemui di dalam tanah dan batu. Jika gas disedut, sesetengah zarah radon mungkin melekat di dalam liang dalaman peparu. Zarah ini akan berterusan mereput, memancarkan zarah alfa yang akan menyebabkan kerosakan sel di dalam peparu. . Kematian Marie Curie pada usia 66 yang disebabkan leukemia dipercayai disebabkan terdedah terlalu lama kepada dos tinggi sinaran berion. Curie bekerja keras dengan Radium, yang mereput kepada Radon, bersama bahan radioaktif lain yang memancarkan beta dan sinar gama.
Pembunuhan puak penentang Russia 2006, Alexander Litvinenko, dipercayai disebabkan oleh keracunan dengan Polonium-210, salah satu pemancar alfa.
Kerdas
Kerdas, gerduak, genuak atau kabau (nama saintifiknya ialah Archidendron bubalinum) merupakan sejenis spesies tumbuhan dari spesies Fabaceae.
Buahnya sering dijadikan sebagai ulam serta dimakan bersama nasi malah mengeluarkan bau yang agak kuat sama seperti petai atau jering.
Oliva de Plasencia
Oliva de Plasencia merupakan sebuah kawasan perbandaran yang terletak di Sepanyol dalam wilayah Cáceres, Extremadura.
Sekolah Menengah Jenis Kebangsaan Katholik, Petaling Jaya
Sekolah Menengah Jenis Kebangsaan Katholik (Catholic High School, 八打灵公教国民型中学) atau SMJK Katholik (juga dikenali sebagai CHSPJ, 公教中学, 公中), merupakan sebuah sekolah menengah mubaligh Katholik jenis kebangsaan campuran yang terletak di Petaling Jaya, Selangor, Malaysia. Ditubuhkan pada tahun 1956 oleh Rev. Bro. Philippe Wu dari Marist Brothers, sekolah tersebut kini merupakan salah satu sekolah cemerlang di negeri Selangor dan telah dinobatkan oleh Kementerian Pendidikan Malaysia sebagai Sekolah Kluster Kecemerlangan pada tahun 2011. Sebagai sebuah SMJK Cina, pelajar pentadbirnya telah mewajibkan semua pelajarnya mengambil subjek Bahasa Cina dalam peperiksaan PT3 dan SPM.
Sejarah
SMJK Katholik ditubuhkan oleh Joche Philippe Wu daripada Marist Brothers pada tahun 1956. Pada zaman penubuhannya, sekolah tersebut tidak mempunyai bangunan sekolah yang tersendiri dan beroperasi di Sekolah Rendah La Salle yang terletak di Brickfields, Kuala Lumpur pada sesi petang atas persetujuan De La Salle Brothers. Pada masa itu, sekolah tersebut mempunyai 88 orang pelajar yang dibahagikan kepada dua kelas serta 5 orang guru.
Pada tahun 1957, Sekolah Menengah Katholik mula mencari premis yang baharu untuk menampung bilangan pelajarnya yang kian meningkat. Pentadbir Sekolah Menengah Maxwell, Kuala Lumpur, telah membenarkan Sekolah Menengah Katholik untuk beroperasi di bangunan sekolahnya pada waktu petang. Pada masa yang sama, Jawatankuasa Rancangan Pembinaan Sekolah telah ditubuhkan untuk membina sebuah bangunan sekolah yang tersendiri bagi sekolah tersebut. Walaupun pihak kerajaan telah meluluskan projek tersebut dan menguntukkan sebidang tanah di Cheras sebagai tapak sekolah yang baharu, usaha pemindahan penduduk setinggan di kawasan tersebut yang diperlukan adalah sangat mahal dan memakan masa yang lama. Oleh itu, jawatankuasa tersebut telah membuat keputusan untuk mencari lokasi yang alternatif untuk membina sekolah tersebut. Pada Ogos 1958, Sekolah Menengah Katholik akhirnya berpindah ke premis sekarangnya yang terletak di Jalan 10/3, Petaling Jaya. Tanah tersebut telah dibeli oleh jawatankuasa tersebut selepas memperoleh dana yang mencukupi daripada orang awam. Batu asasnya telah diletakkan pada 13 April 1958 oleh Rt Rev Dominic Vendargon. Bangunan sekolah yang baharu mempunyai satu blok bangunan bertingkat dua yang mempunyai 20 buah bilik darjah (Blok A) dan sebuah padang yang besar. Pada tahun yang berikutnya, kumpulan calon peperiksaan LCE (kini digelar sebagai PT3 ) yang pertamanya telah menduduki peperiksaan tersebut. Satu blok bangunan baharu juga telah dibina untuk menempatkan makmal sains dan perpustakaan. Pada tahun 1961, kumpulan pelajar Tingkatan 5 yang pertamanya telah menduduki peperiksaan S.C./F.M.C. (kini digelar sebagai SPM ) dan menamatkan pendidikan menengah mereka. Pada tahun yang sama, Sekolah Menengah Katholik bertukar menjadi Sekolah Menengah Jenis Kebangsaan di bawah Akta Pelajaran 1961 dan sekolah tersebut kini dikenali sebagai SMJK Katholik.
Pada tahun 1963, sebuah gelanggang pingpong dan bilik stor telah dibina. Pada tahun 1964, beberapa projek pengindahan telah dilaksanakan: tanah sekolah telah diratakan, kawasan padang telah ditanam rumput, jalan telah dilapisi batu lada dan pintu masuk utama serta pagar sekolah telah dibina. Pada 4 Jun 1964, Hari Sukan yang pertama telah diadakan. Pada tahun 1965, Rev. Bro. Paul Sung telah dilantik sebagai pengetua yang keempat. Di bawah pentadbirannya, sebuah blok bangunan bertingkat tiga telah dibina selari dengan Blok A pada tahun 1969 (Blok B). Bangunan tersebut mempunyai sebuah bilik guru dan 12 bilik darjah. Perpustakaan sekolah turut dipindah ke Blok B. SMJK Katholik juga pernah ditumpang oleh Kolej Universiti Tunku Abdul Rahman sebelum mempunyai kampus yang tersendiri.
Projek pembinaan Dewan Sekolah baharu telah bermula pada Ogos 1975 hasil daripada usaha Lembaga Pengelola, PIBG, Persatuan Old Boys, Jawatankuasa Pendanaan dan guru sekolah untuk mengutip dana daripada orang ramai. Pada Ogos 1976, Dewan Sekolah telah siap dibina. Dewan sekolah telah dinamakan sebagai Dewan Bro. Philippe Wu sebagai tanda penghormatan terhadap pengasas SMJK Katholik. Pada 1982, Rev. Bro. Paul Sung sekali lagi memegang jawatan pengetua SMJK Katholik. Dalam tempoh masa dua tahun, sebuah blok bangunan yang mempunyai makmal sains dan perpustakaan sekolah yang terbesar di Petaling Jaya (Blok C) telah dibina. Tambahan lagi, enam gelanggang skuasy telah dibina. Pada tahun 1984, SMJK Katholik memulakan kelas Tingkatan Enam yang beraliran Sains. Pada 1985, SMJK Katholik mula menerima pelajar perempuan. Pada tahun 1989, Encik Cheok Cheo Foh telah dilantik sebagai pengetua yang ke-13, menjadi pengetua sekolah pertama yang bukan merupakan anggota Marist Brothers. Pada Oktober 1990, Encik Lee Kim Tian telah dilantik sebagai pengetua sekolah. Di bawah pentadbirannya, sebuah kantin dan dua blok bangunan baharu yang mempunyai bilik darjah, bilik seni, makmal sekolah, bengkel, dewan kuliah dan perpustakaan yang berhawa dingin telah dibina (1992 – Blok D dan 1998 – Blok E). Pada tahun 2001, beliau telah mewujudkan sudut bacaan ditepi kantin sekolah sebelum beliau bersara. Beliau juga memulakan kelas Tingkatan Enam yang beraliran Seni pada tahun 2000. thumb|Pusat Sukan SMJK Katholik Pada 16 September 2001, Puan Tan Lin telah menjadi pengetua perempuan yang pertama di SMJK Katholik. Sebuah pusat sukan yang berharga RM3 juta telah dibina 18 Jun 2005. Pusat sukan tersebut diperlengkapkan dengan gelanggang skuasy, bolah keranjang, bolah tampar dan ping pong serta bilik mesyuarat dan bilik aktiviti. Sistem penyaman udara juga dipasangkan di Dewan Bro. Philippe Wu manakala ambang sekolah telah dibina di Blok A. Puan Tan Lin juga memasangkan sistem CCTV dan membina pondok pengawal yang berlengkap dengan pagar tiang yang automatik. Beliau digantikan oleh Pn. Lee Kim Lai. Pada tahun 2011, sebelum beliau bersara, SMJK Katholik telah dinobatkan sebagai Sekolah Kluster Kecemerlangan oleh Kementerian Pendidikan Malaysia.
Encik Ong Boon Puah telah memegang jawatan pengetua dari tahun 2011 hingga 2017. Semasa beliau memegang jawatan tersebut, beliau telah memperkenalkan konsep Pendidikan Abad-21 dan Seven Habits of Highly Effective People yang berlandaskan buku Stephen R Covey, serta memasangkan panel solar di Pusat Sukan Sekolah. Sebuah blok bertingkat tiga juga dibina di bawah pentadbiran beliau. Beliau digantikan oleh Pn. Low Lai Khun. Kini, SMJK Katholik diketuai oleh Cik. Margeret Lim Pei Tee.
Akademik
Sebagai sebuah Sekolah Kluster Kecemerlangan, SMJK Katholik mempunyai keperluan kemasukan yang tersendirinya. Misalnya pada tahun 2015, pelajar yang ingin memohon ke dalam SMJK Katholik perlu memperoleh 5A ke atas dalam UPSR.
SMJK Katholik telah mencatatkan 100% kelulusan dalam Sijil Pelajaran Malaysia tahun 2011, dengan 5 pelajar mendapat 12A, 26 pelajar mendapat 11A dan 76 pelajar mendapat 10A pada tahun tersebut. Sebelum ini pada tahun 2008, sekolah tersebut mempunyai 2 pelajar 14A, 12 pelajar 13A, 44 pelajar 12A dan 67 pelajar 11A dalam SPM. Pada tahun 2013, Khor Hui Yi telah dinobatkan sebagai Pelajar Terbaik Negeri Selangor dengan keputusan SPMnya sebanyak 10A+. Pada tahun 2015, Mok Siao Chi turut meraih 10A+ dalam peperiksaan SPMnya. Pada tahun 2016, SMJK Katholik telah dianugerahkan sekolah terbaik dalam daerah Petaling Utama, dengan Iddhima Chong Hui Yi yang meraih 11A+ dan 1A serta Eer Kai Jun yang meraih 10A+ dan 1A dinobatkan sebagai pelajar terbaik Selangor.
SMJK Katholik telah mencapai 100% kelulusan dalam peperiksaan STPM untuk tujuh tahun berturut-turut sejak tahun 2006.